|  |
| --- |
| **Захтјев за заједничко прoвођење превентивне активности** |

|  |  |  |
| --- | --- | --- |
| **ДИО** **I**: *ИНФОРМАЦИЈЕ О УКЉУЧЕНИМ СУБЈЕКТИМА* | | |
|  | Министарство саобраћаја и веза Републике Српске;  Министарство унутрашњих послова Републике Српске;  Агенција за безбједност саобраћаја Републике Српске;  Ауто мото савез Републике Српске;  Јединице локалне самоуправе. | |
| Укључени субјекти |
| Одговорне особе | МСВ РС; Наташа Костић,  МУП РС, Горан Шмитран,  МУП РС, Зоран Средић,  AБС РС,Милија Радовић,  АМС РС, Јелица Лубура, | |
| **ДИО** **II**: *ИНФОРМАЦИЈЕ О ПРОЈЕКТУ* | | |
| **Назив пројекта** | | **KАМПАЊА "Буди видљив, не буди фигура"** |
| **Сврха пројекта**  У саобраћајним незгодама у Републици Српској у 2010. години смртно је страдало 36 пјешака а 149 их је задобило тешке тјелесне повреде, 2011. године смртно је страдало 27 а 126 их је задобило тешке тјелесне повреде, 2012. години смртно је страдало 40 пјешака а 129 их је задобило тешке тјелесне повреде, док је у 2013. години смртно страдао 41 пјешак, а 100 их је задобило тешке тјелесне повреде. У односу на 2012. годину у 2013. години је повећан je број настрадалих за 2,5%. Већина незгода са погинулим догодила су се у ноћним условима одвијања саобраћаја или у условима смањене видљивости, ван насеља, на отвореном и неосвијетљеном дијелу пута.  Медијска кампања има за циљ да укаже пјешацима на опасности којима су изложени приликом кретања коловозом у ноћним условима вожње, како се кретати правилно, као и да возачима укаже на потребу кориштења свјетлодобојног прслука приликом напуштања возила на јавном путу.  Камапањом се жели утицати и на ставове возачa везано за кретање путним дионицама гдје се могу очекивати пјешаци да смање брзину кретања и повећају опрез. Такође, циљ кампање је указати возачима колико је битно да стакла на возилу буду чиста и да фарови буду исправно подешени и чисти.  Реализацијом акције **"Буди видљив, не буди фигура"**, очекује се повећан опрез свих пјешака у саобраћаја, а посебно старијих лица и повећање њихове уочљивости од стране возача у ноћним условима вожње.  Такође, реализацијом кампање очекује се повећан опрез возача приликом вожње у насељу и кроз приградска насеља, као и већа техничка исправност уређаја за освјетљавање пута. | | |
| **Aктивности у претходном периоду**  U 2012. години Агенција за безбједност саобраћаја Републике Српске заједно са Министарсвом саобраћаја и веза, Министарством унутрашњих послова, Ауто-мото савезом Републике Српске, јединицама локалне самоуправе и радио станицама реализовала је кампању под називом **“ПЈЕШАЦИ ОПРЕЗ“** која је почела 25. октобра а трајала до краја 2012. године.  У 2013. години Агенција за безбједност саобраћаја Републике Српске заједно са Министарством саобраћаја и веза, Министарством унутрашњих послова, Ауто-мото савезом Републике Српске, јединицама локалне самоуправе, редакцијом „Саобраћај и ми“ и радио станицама реализовала је кампању под називом **„Будимо видљиви – будимо опрезни“** која је трајала у периоду од 11. до 22. фебруара 2013. године.  Обје кампање су имале за циљ да укажу пјешацима на опасности којима су изложени приликом кретања коловозом као и повећан опрез возача приликом вожње.  У оквиру наведених кампања штампани су промотивни материјали (плакати, леци), емитован је радио џингл на бројним радио станицама у Републици Српској, грађани су анкетирани, припадници Министарства унутрашњих послова вршили су појачану контролу правилног кретања пјешака, АМС РС заједно са својим АМД су вршили дистрибуцију промотивног материјала, вршено је анкетирање и др.  Поред наведених кампања 15. октобра 2013. године, као резултат сарадње између Агенција за безбједност саобраћаја Републике Српске и Републике Србије, у дворани „Обилићево“ у Бањој Луци изведена је едукативна представа „Пажљивко“ за око 500 дјеце из основних школа „П.П. Његош“, „Бранко Радичевић“ и „Доситеј Обрадовић“. Представа „Пажљивко“ је намјењена и прилагођена дјеци раног школског узраста а реализовала се у оквиру превентивних кампања које Министарство саобраћаја и веза, Агенција за безбједност саобраћаја, АМС РС и града Бања Лука проводила с циљем унапређења безбједности дјеце у саобраћај.  У провођење кампање укључио се и један број јединица локалне самоуправе. | | |
| **Временски период у ком се активност реализује**  Превентивна активност **"Буди видљив, не буди фигура"** провешће се у периоду од 17. до 28. фебруара 2014. године.  Медијска кампања реализоваће се у периоду од 17. фебруара до 28. фебруара 2014. године. Планом кампање предвиђено је да се се изради летак, радио џингл, плакат и билборд (А-тим, Академија умјетности). Штампаће се 10 000 летака и 100 плаката.  У току трајања кампање у скоро свим јединицама локалне самоуправе вршиће се подјела леката пјешацима и другим учесницима у саобраћају, као и постављање плаката на мјстима предвиђеним за плакатирање. Радио џингл ће бити прослијеђен до радио станица у Републици Српској и емитован у периоду трајања кампање.  Вршиће се и контрола кретања пјешака у ноћним условима одвијања саобраћаја, контрола алкохолисаности пјешака, као и контрола опреме у возилу (свјетлоодбојни прслук). | | |
| **Информације о сегментима пројекта**  Кампања ће се провести у складу са расположивим финансијским средствима.  Значајнији ефекти постигли би се провођењем комплетне кампање, односно дјеловањем на ставове и понашања пјешака са свим предвиђеним средствима преношења поруке, која би имала за циљ повећање употребе рефлективних материјала, односно веће уочљивости пјешака од стране возача и смањења њиховог страдања у саобраћају.  Провођење кампање реализоваће се у сарадњи са субјектима који се баве безбједношћу саобраћаја у Републици Српској.  У оквиру овог пројекта вршиће се :   * Планирање кампање, односно израда Плана активности свих субјеката укључених у кампању * Изабрати садржаје који се желе пренијети циљној групи, * садржај радио порука, * садржај писаних материјала (леци и др). * изабрати средства масовне комуникације * израда, штампање и дистрибуција летака; * емитовање радио џингла на радио станицама у Републици Српској; * учешће у радио и телевизијским емисијама; * учешће у писаним медијима са текстовима; * контрола алкохолисаности пјешака, као и посједовање свијетлоодбојних предмета од стране полицијских службеника МУП РС; | | |
| **Циљ кампање**  Циљ кампање **"Буди видљив, не буди фигура"** је повећање нивоа безбједности саобраћаја у Републици Српској кроз повећање безбједности пјешака, нарочито у ноћним условима одвијања саобраћаја.  Кампањом се жели утицати на промјену ставова код пјешака о начину кретања коловозом ноћу, као и према употреби свјетлоодбојних прслука или других средстава за освјетљавање пјешака. Кампања има за циљ и да возачима укаже на потребу опрезнијег кретања у насељу и ван насеља тамо гдје се могу очекивати пјешаци, као и важност да уређаји за освјетљавање пута буду исправни. Реализацијом ове кампање очекује се правилније кретање пјешака, нарочито ноћу, већа употреба свјетлоодбојних прслука и других средстава за освјетљавање пјешака, повећан опрез возача на дионицама са пјешацима, већи степен исправности уређаја за освјетљавање пута, чиме би дошло до смањења броја настрадалих пјешака у саобраћајним незгодама. | | |
| **Субјекти укључени у провођење кампање**  МСВ РС; (Министарство саобраћаја и веза Републике Српске);  МУП РС; (Министарство унутрашњих послова Републике Српске);  АБС РС; (Агенција за безбједност саобраћаја Републике Српске);  АМС РС; (Ауто мото савез Републике Српске, АМД);  Јединице локалне самоуправе.  Провођењем праве медијске кампање утицало би се на смањење броја настрадалих пјешака у саобраћајним незгодама  **У недостатку финансијских средстава кампање ће се провести само дјелимично и то:**   * неће се вршити детаљно истраживање проблема кретања пјешака у Републици Српској, * неће бити идентификације (избора) и истраживање циљне групе чија се промјена понашања очекује (старије особе, дјеца, некоришћење свијетлоодбојних прслука и других предмета), * средства преношења поруке су редукована на летак, плакат и радио џингл (пуни ефекат би се постигао израдом видео спота и емитовањем истог у ударним терминима на свим телевизијским станицама, закупом рекламних паноа (билборда), огласима у штампаним медијима, израдом наљепница, кеса, мајица, упаљача и сл.), * неће се вршити одабир експерименталне и контролне групе како би се провјерили могући резултати кампање, * неће се вршити истраживање о ефектима кампање.   Предлажемо да Министарство унутрашњих послова, у оквиру својих надленожности, уради сљедеће:   * У цијелом периоду, према властитом плану, врши појачану контролу кретања пјешака у ноћним условима одвијања саобраћаја, врши контролу алкохолисаности пјешака, као и контролисање опреме у возилу (свјетлоодбојни прслук) и употребу истих, * учествовање у радио и телевизијским емисијама у периоду кад ће се вршити превентивне активности, * праћење провођења активности на интернет страници МУП РС.   Агенција за безбједност саобраћаја ће у провођењу медијске кампање:   * урадити пројекат кампање, * пружити стручну помоћ при изради материјала за кампању, * доставити радио џингл радио станицама, пратити његово емитовање и о томе сачинити извјештај, * учествовати у радио и телевизијским емисијама у периоду провођења кампање; * пропратити провођење активности на интернет страници Агенције за безбједност саобраћаја, * урадити извјештај о реализацији кампање.   У провођењу медијске кампање АМС РС ће:   * пружити стручну помоћ за израду летака и радио џингла * финансирати израду летка, плаката, билборда и радио џинглова А-тиму, Академије умјестности; * финансирати штампање 10 000 летака и 100 плаката; * учествоваће у постављању одређеног броја билборда на подручју Републике Српске; * преко ауто мото друштава вршиће подјелу летака и постављање плаката на територији Републике Српске; * представници АМС РС и ауто мото друштава учествоваће у електронским и писаним средствима информисања која су пропратила кампању; * кампања ће бити пропраћена и на веб страни АМС РС; * учесници у саобраћају биће информисани о кампањи у свакодневим информисањима о стању и проходности путева у медијима, од стране ИНФО –центра АМС РС, од почетка до краја кампање.   Јединице локалне самоуправе ће:   * проводити активности по властитом избору. | | |